
ΤΕΥΧΟΣ ΔΕΥΤΕΡΟ 


Αρ. Φύλλου 185 


18 Μαρτίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 2080977/8514/0022/13.1.1994 
απόφασης με θέμα: «Καθορισμός αμοιβής υπαλλή¬ 
λων της Γ.Γ.ΕΣΥΕ, μονίμων και με σύμβαση Ι.Δ., για 
εργασία πέραν του κανονικού ωραρίου, καθώς και 
ιδιωτών-συνεργατών για τις ανάγκες ερευνών που 
διενεργούνται για λογαριασμό της ΕΟΚ» . 1 

Μεταβίβαση αρμοδιοτήτων και της εξουσίας να υπο¬ 
γράφουν «με εντολή Υπουργού» στο Γενικό Γραμ- 
ματέα του Υπουργείου Οικονομικών και στο Γενικό 
Γραμματέα της Γενικής Γραμματείας Οικονομικής 


Πολιτικής και Συστημάτων του ίδιου Υπουργείου .. 2 

Συγκρότηση του κατά το άρθρο 99 του Συντάγματος 
και του Ν. 693/1977 Δικαστηρίου Αγωγών Κακοδι¬ 
κίας. 3 

Ορισμός Διευθυντή Προϊσταμένου Υπηρεσιών της Σχο¬ 
λής Τουριστικών Επαγγελμάτων. 4 


Σύσταση νομικού προσώπου στην Κοινότητα Καβασί- 
λων Ν. Ημαθίας με την επωνυμία «Σχολική Επιτροπή 
Δημοτικού - Νηπιαγωγείου Κοινότητας Καβασί- 


λων». 5 

Καθορισμός αποδέκτη και όροι διάθεσης λυμάτων του 
βιολογικού καθαρισμού των αστικών λυμάτων του 
Δήμου Νάουσας Ν. Ημαθίας. 6 

Τροποποίηση απόφασης σύστασης Νομικού Προσώ¬ 
που στο Ν. Κιλκίς με την επωνυμία «Σχολική Επι¬ 
τροπή Γ υμνασίου - Γ εν. Λυκείου Αξιούπολης». ... 7 

Προσαρμογή της συστατικής πράξης του Νομικού Προ¬ 
σώπου με την επωνυμία «Κοινοτική Βιβλιοθήκη Γε¬ 
ρακίου Ν. Λακωνίας». 8 

Προσαρμογή της συστατικής πράξης του Νομικού Προ¬ 
σώπου με την επωνυμία «Κοινοτική Φιλαρμονική 
Νεαπόλεως Ν. Λακωνίας». 9 


ν ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 2852/28.1.1993 απόφαση 
Νομάρχη Ανατ. Αττικής.10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2011260/1156/0022 ( 1 ) 

Τροποποίηση της 2080977/8514/0022/13.1.1994 από¬ 
φασης με θέμα: «Καθορισμός αμοιβής υπαλλήλων της 
Γ.Γ.ΕΣΥΕ, μονίμων και με σύμβαση Ι.Δ., για εργασία 
πέραν του κανονικού ωραρίου, καθώς και ιδιωτών-συ- 
νεργατών για τις ανάγκες ερευνών που διενεργούνται 
για λογαριασμό της ΕΟΚ». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Π.Δ. 3627/56 «περί Οργανώσεως της ΕΣΥΕ» και 
του Π.Δ. 532/91 «περί οργανισμού της Γ.Γ.ΕΣΥΕ», 

β. του αρ. 35 του Ν. 992/79 «περί οργανώσεως των 
Διοικητικών Υπηρεσιών δια την εφαρμογήν της Συνθήκης 
Προσχωρήσεως της Ελλάδος εις τας Ευρωπαϊκός Κοινό¬ 
τητας και ρυθμίσεως συναφών θεσμικών και οργανωτικών 
θεμάτων», 

γ. του Ν. 1558/85 «Κυβέρνηση και Κυβερνητικά Όρ¬ 
γανα», 

δ. του άρθρου 40 του Ν. 849/78 «Περί παροχής κινή¬ 
τρων δια την ενίσχυσιν της περιφερειακής και οικονομικής 
ανάπτυξης της Χώρας». 

2. Τις αποφάσεις αρ. 20141/Β1694/29.9.93 «Ανάθεση 
στην Γ.Γ. ΕΣΥΕ της διενέργειας Ερευνών στον Τομέα 
Υπηρεσιών», 18911/Β1638/9.9.93 «Ανάθεση στη Γ.Γ. 
ΕΣΥΕ της Ετήσιας Έρευνας ΡΒΟϋΟΟΜ», 9823/Β.838/ 
30.4.93 «Τροποποίηση της απόφασης αριθ. 24587/ 
Β2506/23.12.92 «περί ανάθεσης στη Γ.Γ. ΕΣΥΕ έρευνας 
πιλότου επί των προμηθειών του Δημόσιου Τομέα από με¬ 
ταποιητικές επιχειρήσεις», 23740/Β1923/18.11.93 
«Έγκριση και προκήρυξη διενέργειας της Έρευνας Κατα¬ 
ναλωτή για το έτος 1993-94», 15988/1. 1274/22.7.93 
«Συλλογή και επεξεργασία στοιχείων ενδοκοινοτικό εμπο¬ 
ρίου (σύστημα ΙΝΤΗΑ3ΤΑΤ). 

3. Την απόφαση του Πρωθυπουργού 31/20.10.93 με 
θέμα: «Καθορισμός αρμοδιοτήτων του Αναπληρωτή 
Υπουργού Εθνικής Οικονομίας» (ΦΕΚ 829/20.10.93 
τ.Β'). 

4. Την 25812/ΔΔ 8454/16.12.93 απόφαση της Γεν. 











1596 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Γραμματέα ΕΣΥΕ με θέμα: «Έγκριση χρησιμοποίησης 
υπαλλήλων της Γενικής Γραμματείας ΕΣΥΕ, μονίμων και 
με σύμβαση Ι.Δ., για εργασίες πέραν του κανονικού ωρα¬ 
ρίου εργασίας, καθώς και ιδιωτών - συνεργατών για τις 
ανάγκες ερευνών που διενεργούνται για λογαριασμό της 
ΕΟΚ», όπως τροποποιήθηκε μεταγενέστερα. 

5. Τις υποχρεώσεις που έχει αναλάβει ή θα αναλάβει η 
Γ.Γ. ΕΣΥΕ με συμβόλαια και συμφωνητικά, τα οποία έχουν 
υπογράφει ή θα υπογραφούν εντός του έτους 1994 από 
την ΟΟΜΜΙ33ΙΟΝ και την προϊσταμένη αρχή της Γ.Γ. 
ΕΣΥΕ για την προπαρασκευή, οργάνωση, εκτέλεση, επε¬ 
ξεργασία, πινακοποίηση, εκτύπωση κ.λ.π. των διαφόρων 
ερευνών και εργασιών, ετησίων ή περιοδικών, οι οποίες 
διεξάγονται εφάπαξ ή επαναλαμβάνονται, όπως οι έρευ¬ 
νες: 

α. Καταναλωτή 
β. ΙΝΤΗΑ5ΤΑΤ 
γ. Εργατικού Δυναμικού 
δ. ΕΒΕ-ΕΒΕΠ 
ε. Γεωργική Έρευνα 
στ. Δείκτη Κόστους Εργασίας 
ζ. Φυτικών Καλλιεργειών 
η. Σιτηρών 
θ. ΡΒΟϋΟΟΜ 

6. Το γεγονός, ότι η ολοκλήρωση των πιο πάνω ερευνών 
και εργασιών πρέπει να πραγματοποιηθεί μέσα στις συμ¬ 
βατικές προθεσμίες, παράλληλα με τη διεξαγωγή των τα¬ 
κτικών εργασιών της Γ.Γ.ΕΣΕ. 

7. Το γεγονός ότι: 

α. για την εκτέλεση των ανωτέρω εργασιών εισρέει συ¬ 
νάλλαγμα στη Χώρα σε ΕΟυ'δ, 

β. πρόκειται για κατ’ αποκοπή αμοιβή, σύμφωνα με την 
παρ. 6 του άρθρου 35 του Ν. 992/79 και όχι αμοιβή για 
υπερωριακή εργασία σύμφωνα με τις διατάξεις του Ν. 
1505/84, αριθ. 17, όπως συμπληρώθηκε με το άρθρο 7 
τουΝ. 1810/88, 

γ. η αποζημίωση θα καλυφθεί εξ ολοκλήρου από τα 
αποστελλόμενα από την ΕΙΙΒ03ΤΑΤ ποσά σε ΕΟϋ, 
δ. η κατά μήνα αποζημίωση δεν θα υπερβαίνει τις μη¬ 
νιαίες ακαθάριστες αποδοχές των υπαλλήλων. 

8. Την 2080977/8514/0022/13.1.1994 απόφαση. 

9. Τις διατάξεις των άρθρων 27 του Ν. 2081/92 και 29Α 
του Ν. 1558/85 και το γεγονός ότι (παρ. 4 του διατακτι¬ 
κού) από τις διατάξεις αυτής της απόφασης προκαλείται 
δαπάνη σε βάρος του Κρατικού Προϋπολογισμού της 
Γ.Γ.ΕΣΥΕ (Ειδ. Φορέα 13-150) και στον (ΚΑΕ 5354), 
ύψους περίπου 458.000.000 δρχ. για το οικονομικό έτος 
1994. 

Η ανωτέρω δαπάνη θα καλυφθεί εξ ολοκλήρου από εμ¬ 
βάσματα της ΕΟΚ, τα οποία εστάλησαν και θα σταλούν 
στο λογαριασμό της Γ.Γ. ΕΣΥΕ στην Τράπεζα της Ελλάδος 
σύμφωνα δε με την κοινή απόφαση των Υπουργών Συντο¬ 
νισμού και Οικονομικών 9611 /3860/3.4.80 με θέμα «Εμ¬ 
φάνιση δοσοληψιών του Ελληνικού Δημοσίου μετά των 
Ευρωπαϊκών Κοινοτήτων» και μέσω του Υπολόγου Συμψη¬ 
φισμού θα εγγραφούν στον Προϋπολογισμό της Γ.Γ. ΕΣΥΕ 
(Ειδ. Φορέας 13-150 και στον ΚΑΕ 5354, αποφασί¬ 
ζουμε: 

1. Τροποποιούμε την 2080977/8514/0022/13.1.1994 
απόφαση με θέμα: «Καθορισμός αμοιβής υπαλλήλων της 
Γ.Γ. ΕΣΥΕ, μονίμων και με σύμβαση Ι.Δ., για εργασία πέ¬ 
ραν του κανονικού ωραρίου, καθώς και ιδιωτών-συνεργα- 


τών για τις ανάγκες ερευνών που διενεργούνται για λογα¬ 
ριασμό της ΕΟΚ», ως εξής: 

α) συμπεριλαμβάνονται στον καθορισμό αμοιβής των 
υπαλλήλων της παρ. 1 του διατακτικού και υπάλληλοι άλ¬ 
λων Δημοσίων Υπηρεσιών, ΝΠΔΔ και ΟΤΑ, 
β) προστίθεται η λέξη «μέχρι» μπροστά από κάθε ποσό 
αμοιβής της ίδιας παραγράφου. 

2. Κατά τα λοιπά ισχύει όπως έχει η 2080977/8514/ 
0022/13.1.94 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 1994 

01 ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΠΑΠΑΝΤΏΝΙΟΥ ΑΛΕΞ. ΠΑΠΑΔΟΠΟΥΛΟΣ 

-♦- 

Αριθ. 1031920/305/0006Α (2) 

Μεταβίβαση αρμοδιοτήτων και της εξουσίας να υπογρά¬ 
φουν «με εντολή Υπουργού» στο Γενικό Γραμματέα 
του Υπουργείου Οικονομικών και στο Γ ενικό Γ ραμμα- 
τέα της Γενικής Γραμματείας Οικονομικής Πολιτικής 
και Συστημάτων του ίδιου Υπουργείου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Των άρθρων 16, 26 και 29 του Ν. 1558/1985 «Κυ¬ 
βέρνηση και Κυβερνητικά όργανα» (Α' 137). 

β. Του Π.Δ. 516/1991 «Σύσταση Γενικής Γραμματείας 
Οικονομικής Πολιτικής και Συστημάτων» (Α' 199). 

γ. Του Π.Δ. 17/1991 «Σύσταση Γενικών Διευθύνσεων 
και Μονάδας Στρατηγικού Σχεδιασμού και Ανάλυσης Πολι¬ 
τικής στο Υπουργείο Οικονομικών (Α' 7). 

δ. Του Π.Δ. 284/1988 «Οργανισμός Υπουργείου Οικο¬ 
νομικών» (Α' 128). 

ε. Του άρθρου 27 του Ν. 2081/1992 (Α' 154), με το 
οποίο προστέθηκε άρθρο 29Α στον Ν. 1558/1985. 

2. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Μεταβιβάζουμε στο Γ ενικό Γ ραμματέα του Υπουργείου 
Οικονομικών τις ακόλουθες αρμοδιότητες και την εξουσία 
να υπογράφει «Με Εντολή Υπουργού» αποφάσεις, εντάλ¬ 
ματα, έγγραφα, εντολές ή άλλες πράξεις ως ακολούθως: 

α) Ερωτήματα και αποφάσεις για την επιλογή, τοποθέ¬ 
τηση μετακίνηση, απόσπαση, μετάθεση και μετάταξη των 
Προϊσταμένων Διευθύνσεων, Τμημάτων και αυτοτελών 
γραφείων, καθώς και όλων των λοιπών υπαλλήλων του 
Υπουργείου. 

β) Ερωτήματα προς το υπηρεσιακό συμβούλιο για την 
μονιμοποίηση των υπαλλήλων καθώς και για την κατάρ¬ 
τιση πινάκων προακτέων υπαλλήλων του Υπουργείου και 
κύρωση των πινάκων αυτών. 

γ) Ερωτήματα και αποφάσεις για τη χορήγηση αδειών 
χωρίς αποδοχές, καθώς και τη χορήγηση κανονικών και 
λοιπών αδειών, πλήν αναρρωτικών στους Γ ενικούς Διευ¬ 
θυντές και τους Προϊσταμένους Διευθύνσεων και αυτοτε- 

λών γραφείων που δεν υπάγονται σε καμία Γενική Διεύ¬ 
θυνση. 

δ) Ερωτήματα και αποφάσεις χορήγησης αδειών στο 
προσωπικό του Υπουργείου Οικονομικών χωρίς αποδοχές 
(Ν. 1483/1984, Ν. 1680/1987, Ν.1682/1987 και Ν. 
2085/1992). 

ε) Αποφάσεις για τη μετακίνηση εκτός έδρας, καθώς 
και αποφάσεις μετακίνησης εκτός έδρας καθ’ υπέρβαση 
των ορίων, για εκτέλεση υπηρεσίας στο εσωτερικό των 
Γ ενικών Διευθυντών και των Προϊσταμένων Διευθύνσεων 
και αυτοτελών γραφείων του Υπουργείου Οικονομικών 
που δεν υπάγονται σε καμία Γενική Διεύθυνση. 

στ) Αποφάσεις μετάβασης των υπαλλήλων του Υπουρ¬ 
γείου στο εξωτερικό για υπηρεσία, καθώς και ερωτήματα 
και αποφάσεις για χορήγηση άδειας στο προσωπικό αυτό 
για εκπαίδευση ή μετεκπαίδευση στο εξωτερικό ή εσωτε¬ 
ρικό. 

ζ) Έγκριση εκπαιδευτικού προγραμματισμού των υπαλ¬ 
λήλων του Υπουργείου και υλοποίηση αυτού. 

η) Έγκριση συμμετοχής των υπαλλήλων του Υπουρ¬ 
γείου σε εκπαιδευτικά προγράμματα που οργανώνονται 
από άλλους φορείς. 

θ) Κύρωση πινάκων επιτυχίας που καταρτίστηκαν με τη 
διαδικασία της επιλογής προσωπικού για το Υπουργείο Οι¬ 
κονομικών και εκδίκαση ενστάσεων κατά των πινάκων αυ¬ 
τών. 

ι) Υπογραφή αποφάσεων εξουσιοδότησης υπαλλήλων 
για το χειρισμό διαβαθμισμένου υλικού, άρσης εξουσιοδό¬ 
τησης, συγκρότησης ομάδων πολιτικής άμυνας των κτι¬ 
ρίων του Υπουργείου και όλων των άλλων Υπηρεσιών που 
υπάγονται σ’ αυτό, καθώς και συγκρότησης επιτροπών κα¬ 
ταστροφής διασφαλισμένου υλικού. 

ια) Χειρισμός θεμάτων Ν. 1264/1982, όπως τροποποιή¬ 
θηκε και συμπληρώθηκε με το Ν. 1915/1990. 

ιβ) Έγκριση κάθε φύσης δαπανών παροχής πιστώσεων, 
εντολών προμηθειών ή εκτέλεσης έργων, καθώς και ανα¬ 
λήψεις δαπανών από του ποσού των 30.000.001 και μέχρι 
το ποσό των 120.000.000 δραχμών. 

ιγ) Υπογραφή συμβάσεων από του ποσού των 
30.000.001 και μέχρι το ποσό των 120.000.000 δραχμών. 

ιδ) Αποδοχή ή απόρριψη προσφυγών κατά αποφάσεων 
των Νομαρχών, σύμφωνα με το άρθρο 8 του Ν. 3200/ 
1955. 

ιε) Ερωτήματα προς το Νομικό Συμβούλιο του Κράτους, 
ιστ) Συναρμοδιότητα Υπηρεσιών που υπάγονται σε δια¬ 
φορετικές Γενικές Διευθύνσεις, και Ειδ. Γραμματείες 
εκτός της περίπτωσης ζ του άρθρου 2 της παρούσας. 

ιζ) Έγγραφα που απευθύνονται σε συναρμόδια Υπουρ¬ 
γεία, στη ΜΑΕΚ ΕΟΚ ή άλλους Εθνικούς εκπροσωπευτι- 
κούς μας φορείς, σε διεθνείς οργανισμούς ή ξένες ομόλο¬ 
γες Διοικήσεις, εφόσον διατυπώνονται θέσεις ή εκτιμή¬ 
σεις ή δίδονται οδηγίες ή απαντήσεις επί θεμάτων γενικό¬ 
τερου ενδιαφέροντος στα πλαίσια της Κυβερνητικής πολι¬ 
τικής, και εφόσον, λόγω εξαιρετικής ειδικής διαδικασίας, 
ειθμοτυπίας ή πρωτοκόλλου, πρέπει να υπογραφούν απο 
το Γ ενικό Γ ραμματέα. 

ιη) Καθορισμός των προγραμμάτων και του τρόπου λει¬ 
τουργίας των Λαχείων. 

ιθ) Έγκριση εκποίησης ανταλλαξίμων κτημάτων αξίας 
από του ποσού των 30.001 και μέχρι το ποσό των 100.000 
μεταλλικών δραχμών. 

κ) Ανάληψη δαπάνης και έκδοση χρηματικών ενταλμά¬ 
των πληρωμής μέχρι του ποσού των εκατό εκατομμυρίων 


(100.000.000) δραχμών, σ’ αυτούς που αναγνωρίστηκαν 
κατά νόμιμο τρόπο δικαιούχοι εξ απαλλοτριώσεων, εφό¬ 
σον υπάρχει αναγραμμένη στον Προϋπολογισμό πίστωση 
και η πληρωμή βασίζεται σε τελεσίδικη δικαστική από¬ 
φαση ή σε συμβιβασμό, ο οποίος έγινε σύμφωνα με τις 
διατάξεις του άρθρου 37 α του Α.Ν. 1731/1939 και του 
άρθρου 29 του Ν.Δ. 797/1971. 

κα) Ανάληψη δαπάνης και παρακατάθεση αποζημίωσης 
μέχρι του ποσού των εκατό εκατομμυρίων (100.000.000) 
δραχμών στο Ταμείο Παρακαταθηκών και Δανείων για τη 
συντέλεση των απαλλοτριώσεων. 

κβ) Ανάληψη δαπάνης και εντολή μεταβίβασης στις Νο¬ 
μαρχίες πίστωσης μέχρι του ποσού των εκατό εκατομμυ¬ 
ρίων (100.000.000) δραχμών, για αποζημίωση απαλλοτρι- 
ωθέντων ακινήτων. 

κγ) Όλα τα θέματα που ανήκουν κατά τις κείμενες δια¬ 
τάξεις στη Δ. 11 Διεύθυνση Εθνικών Κληροδοτημάτων, 
εκτός από την υπογραφή Νόμων, Προεδρικών Διαταγμά¬ 
των και αποφάσεων για τις οποίες απαιτείται νομοθετική 
κύρωση και την συνυπογραφή με συναρμοδίους Υπουρ¬ 
γούς ή Υφυπουργούς κοινών πράξεων ή αποφάσεων. 

κδ) Διορισμός εκκαθαριστικών κληρονομικών, κληροδο¬ 
σιών και δωρεών που αφήνονται στο Κράτος, καθώς και 
εκτελεστών διαθηκών, με τις οποίες καταλείπονται πε¬ 
ριουσίες υπέρ κοινωφελών σκοπών. 

κε) Εγκρίσεις αποφάσεων της Επιτροπής του Ν. 5940/ 
1933 για τη διαγραφή, σύμφωνα με το άρθρο 82 του 
ΚΕΔΕ, βασικού χρέους από του ποσού των 5.000.001 μέ¬ 
χρι 30.000.000 δραχμών. 

κστ) Έγκριση συμμετοχής εκπροσώπου του Δημοσίου 
σε ψηφοφορία για κατάρτιση δικαστικού συμβιβασμού. 

κζ) Έγκριση υπερθεματισμού για λογαριασμό του Δημο¬ 
σίου σε πλειστηριασμούς ακινήτων των οφειλετών του για 
ποσά από 20.000.001 μέχρι 100.000.000 δραχμών. 

κη) Έγκριση επιστροφής αχρεωστήτως καταβληθέντων 
φόρων από το ποσό των 100.000.001 μέχρι 300.000.000 
δραχμών. 

κθ) Αποφάσεις χορήγησης πληρεξουσιότητας για υπο¬ 
γραφή συμβάσεων με τις οποίες παραχωρούνται στο δη¬ 
μόσιο κληρονομιαία ακίνητα, σύμφωνα με τις διατάξεις 
του άρθρου 5 του Ν. 2097/1952. 

λ) Αποφάσεις για έγκριση ή μη της κατακύρωσης στο 
Δημόσιο εκπλειστηριασθέντων ακινήτων, σύμφωνα με το 
άρθρο 44 του ΚΕΔΕ για ποσά 20.000.001 μέχρι 
100.000.000 δραχμών. 

λα) Άρση απαγόρευσης εξόδου από τη χώρα για λόγους 
υγείας από το ποσό των 200.000.001 μέχρι 100.000.000 
δραχμών. 

λβ) Άρση κατασχέσεων από περιουσιακά στοιχεία των 
οφειλετών του Δημοσίου για χρέη από 20.000.001 μέχρι 
100.000.000 δραχμών. 

λγ) Συγκρότηση και ορισμός μελών υπηρεσιακών συμ¬ 
βουλίων. 

λδ) Έγκριση αποφάσεων της Επιτροπής του άρθρου 17 
του Ν. 5940/1933 για ποσό βασικού χρέους από 
20.000.001 μέχρι 100.000.000 δραχμών. 

Από τα ανωτέρω εξαιρούνται τα θέματα των περιπτώ¬ 
σεων ε, ιβ ιγ, ιδ, ιε και ιζ που ανήκουν τη Γενική Γραμμα¬ 
τεία Οικονομικής Πολιτικής και Συστημάτων. 

Άρθρο 2 

Μεταβιβάζουμε στο Γενικό Γραμματέα της Γενικής 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γραμματείας Οικονομικής Πολιτικής και Συστημάτων του 
Υπουργείου Οικονομικών τις ακόλουθες αρμοδιότητες, 
καθώς και την εξουσία να υπογράφει «Με Εντολή Υπουρ¬ 
γού» αποφάσεις, εντάλματα, έγγραφα, εντολές ή άλλες 
πράξεις ως ακολούθως: 

α. Αποφάσεις για τη μετακίνηση εκτός έδρας, καθώς 
και αποφάσεις μετακινήσεις εκτός έδρας καθ’ υπέρβαση 
των ορίων, για εκτέλεση Υπηρεσίας στο εσωτερικό των Ει¬ 
δικών Γ ραμματέων και Γ ενικών Διευθυντών της Γ ενικής 
Γ ραμματείας Οικονομικής Πολιτικής και Συστημάτων. 

β. Έγκριση χορήγησης συναλλάγματος από 200.001 
μέχρι 500.000 δολλάρια Η.Π.Α. πλην των δαπανών μισθο¬ 
δοσίας του προσωπικού. 

γ. Εντολές λήψης μέτρων που αφορούν τη δίωξη λαθρε¬ 
μπορίου καπνού, καπνοβιομηχανικών προϊόντων, σιγαρο- 
χάρτου και ναρκωτικών. 

δ. Έγκριση κάθε φύσης δαπανών παροχής πιστώσεων, 
εντολών, προμηθειών ή εκτέλεσης έργων, καθώς και ανα¬ 
λήψεις δαπανών από του ποσού των 30.000.001 και μέχρι 
το ποσό των 120.000.000 δραχμών. 

ε. Υπογραφή συμβάσεων από του ποσού των 
30.000.001 και μέχρι το ποσό των 120.000.000 δραχμών. 

στ. Αποδοχή ή απόρριψη προσφυγών κατά απφοάσεων 
των Νομαρχών σύμφωνα με το άρθρο 8 του Ν. 3200/ 
1955. 

ζ. Συναρμοδιότητα Υπηρεσιών που υπάγονται σε διαφο¬ 
ρετικές Γ ενικές Διευθύνσεις και Ειδικές Γ ραμματείες της 
Γεν. Γραμματείας Οικονομικής Πολιτικής και Συστημά¬ 
των. 

η. Έγγραφα που απευθύνονται σε συναρμόδια Υπουρ¬ 
γεία, στη ΜΑΕΚ ΕΟΚ ή άλλους Εθνικούς Εκπροσωπευτι- 
κούς μας φορείς, σε διεθνείς οργανισμούς ή ξένες ομόλο¬ 
γες Διοικήσεις, εφόσον διατυπώνονται θέσεις ή εκτιμή¬ 
σεις ή δίδονται οδηγίες ή απαντήσεις επί θεμάτων γενικό¬ 
τερου ενδιαφέροντος, στα πλαίσια της Κυβερνητικής Πο¬ 
λιτικής, και εφόσον λόγω εξαιρετικής ειδικής διαδικασίας, 
εθιμοτυπίας ή πρωτοκόλλου, πρέπει να υπογραφούν από 
το Γ ενικό Γ ραμματέα. 

θ. Μεταφορά πιστώσεων από το Κεντρικό Κατάστημα 
της Τράπεζας της Ελλάδος στα υποκαταστήματά της σε 
Νομαρχίες που εκτελούνται Τελωνειακό έργα μέσω του 
Προγράμματος Δημοσίων Επενδύσεων από του ποσού 
των 30.000.001 και μέχρι του ποσού των 120.000.000 
δραχμών. 

ι. Υπογραφή γενικών Πινάκων των σωμάτων του Απολο¬ 
γισμού και του Ισολογισμού του Κράτους. 

ια. Εντολές για πληρωμή καταπτώσεων εγγυήσεων από 
το ποσό των 100.000.001 και μέχρι το ποσό των 
200.000.000 δραχμών. 

ιβ. Ερωτήματα προς το Νομικό Συμβούλιο του κράτους. 

ιγ. Αποφάσεις για καθιέρωση εργασίας με αμοιβή πέρα 
από το κανονικό ωράριο ή κατά τις εξαιρέσιμες ημέρες ή 
τις νυχτερινές ώρες. 

ιδ. Έκδοση αποφάσεων για την πρόληψη και καταστολή 
του λαθρεμπορίου, με τις οποίες καθορίζοναι διατυπώ¬ 
σεις εισαγωγής, κατοχής, και διάθεσης ορισμένων εμπο¬ 
ρευμάτων για τα οποία παρατηρείται η δραστηριότης του 
λαθρεμπορίου (παρ. 3 άρθρου 88 του Ν. 1165/1918). 

ιε. Καθορισμό των όρων και διατυπώσεων μεταφοράς 
αυτοκινήτων, για εκθεσιακές ανάγκες (άρθρο 2 παρ. 2 Ν. 
1573/85 ΦΕΚ 201 Α/85, άρθρ. 11 παρ. 3 Ν. 1477/84 
ΦΕΚ 144 Α/84). 


ιστ. Παράταση της προθεσμίας για τελωνειακή τακτο¬ 
ποίηση ειδών, που έχουν εισαχθεί ατελώς και παύουν να 
χρησιμοποιούνται για το σκοπό που εισήχθηκαν (άρθρ. 6 
ΑΝ 896/37 ΦΕΚ 395 Α/37). 

ιζ. Εξέταση αιτημάτων επί εκπροθέσμων επανεξαγω- 
γών (άρ. 26 Καν. ΕΟΚ 2228/91 (Ε.Ε. ΚΙ_210/1/31.7.91), 
παρ. 32 της Κ.Υ.Α. 1086421/2012/1990 (ΦΕΚ 756Β/ 
30.11.90). 

ιη. Κρίση επί προσφυγών του αρθ. 35 παρ. 3 του Ν. 
1676/86 καθώς και ο καθορισμός άλλης μορφής εγγύη¬ 
σης για τη διασφάλιση της είσπραξης οφειλών, όπως προ- 
βλέπεται από το άρθρ. 36 παρ. 2 του ίδιου νόμου (άρθ. 35 
παρ. 3 και άρθ. 36 παρ. 2 Ν. 1676/86 ΦΕΚ 204/Α86, παρ. 
31 ΚΥΑ 1086421/2012/1990 ΦΕΚ 756Β/30.11.90). 

ιθ. Καθορισμός του ανώτατου ορίου των ατελώς παρα- 
διδομένων ποσοτήτων βενζίνης και λιπαντικών για την κί¬ 
νηση αυτοκινήτων Μητροπολιτών (ΝΔ 494/74 ΦΕΚ 
203Α774). 

κ. Καθορισμό των ποσοστών εσόδων του δημοσίου επί 
των εισπράξεων της ΑΛΚΗ ΑΕ και ο ορισμός Επιτροπής 
ελέγχου διαχείρισης αυτής (ΝΔ 494/74 ΦΕΚ 203Α774). 

κα. Η παράταση της προθεσμίας για την ελεύθερη 
χρήση και κυκλοφορία επιβατικών αυτοκινήτων και άλλων 
ειδών των αλλοδαπών ή ημεδαπών μονίμων κατοίκων εξω¬ 
τερικού που έρχονται προσωρινά στην Ελλάδα (Ν. 
1382/83 άρθρο 18). 

κβ. Η παροχή ανάκληση ή άρση της εξουσιοδότησης σε 
Οργανισμό ή Λέσχη για την έκδοση, χορήγηση και διαχεί¬ 
ριση των δελτίων ΤΙΗ, οι εντολές διενέργειας διαχειριστι¬ 
κών και λοιπών ελέγχων για την διαχείριση αυτών καθώς* 
και η εξουσιδότηση Σωματείου ή Λέσχης για την έκδοση 
και διαχείριση τριπτύχων ή πολύπτυχων (Ν. 4144/61 ΦΕΚ 
34Α761 αρθ. 1 παρ. 3). 

Ο ίδιος Γεινικός Γραμματέας είναι επίσης αρμόδιος και 
για όλα τα θέματα των πιο κάτω Διευθύνσεων: 
α. Δ42-Δ/νσης Κανονισμού Πολιτικών Συντάξεων, 
β. Δ43-Δ/νσης Κανονισμού Συντάξεων Υπαλλήλων 
Ν.Π.Δ.Δ και Ειδικών Κατηγοριών. 

γ. Δ44-Δ/νσης Κανονισμού Στρατιωτικών και Πολεμι¬ 
κών Συντάξεων. 

δ. Δ45-Δ/νσης Ελέγχου και Εντολής Πληρωμής Πολιτι¬ 
κών και Προσωπικών Συντάξεων. 

ε. Δ46-Δ/νσης Ελέγχου και Εντολής Πληρωμής Στρατι¬ 
ωτικών και Πολεμικών Συντάξεων στ. Ανεξάρτητου Τρή¬ 
ματος Διεκπεραίωσης Αρχείου και Πληροφόρησης Πολι¬ 
τών. 

Στην κατά τα ανωτέρω αρμοδιότητα περιλαμβάνονται 
και η αποδοχή ή μη των αποφάσεων της Επιτροής του άρθ. 
24 του Ν. 1543/85 και η έγκριση ή μη των αποφάσεων της 
Επιτροπής άρθ. 24 Ν. 1813/88. 

Αρθρο 3 

1. Ο Γ ενικός Γ ραμματέας του Υπουργείου Οικονομικών 
έχει τις αρμοδιότητες των-Γενικών Διευθυντών Φορ α¬ 
γίας και Δημόσιας Περιουσίας, Επιθεώρησης και Ελεγ,,ών 
και Διοικητικής Υποστήριξης σε περίπτωση ελλείψεως 
απουσίας ή κωλύματος αυτών. 

2. Ο Γ ενικός Γ ραμματέας της Γ ενικής Γ ραμματείας Οι¬ 
κονομικής Πολιτικής και Συστημάτων έχει τις αρμοδιότη¬ 
τες των Γ ενικών Διευθυντών Τελωνείων και Γ ενικού Λογι¬ 
στηρίου του Κράτους καθώς και των Ειδικών Γραμαμτέων 
Γενικού Χημείου του Κράτους και του ΚΕ.Π.Υ.Ο σε περί- 

πτώση ελλείψεως, απουσίας ή κωλύματος αυτών. 

3. Κατά τα λοιπά ισχύει η απόφασή μας 1092170/1378/ 
0006Α/15.10.91 (Β' 846) εκτός των άρθρων 1,2 περ. 3 
και των περιπτώσεων θ, ιγ, ιδ, ιε, ιθ, και κδ του άρθρου 4 
αυτής. 

4. Κάθε προηγούμενη σχετική απόφασή μας καταργεί- 
ται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 1994 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. 30729 (3) 

Συγκρότηση του κατά το άρθρο 99 του Συντάγματος και 

του Ν. 693/1977 Δικαστηρίου Αγωγών Κακοδικίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Σύμφωνα με τις διατάξεις του άρθρου 99 του Συντάγμα¬ 
τος και τις διατάξεις των παραγράφων 1 και 2 του άρθρου 
2 του Ν. 693/1977 όπως η παράγραφος 1 αυτού αντικα- 
ταστάθηκε από το άρθρο 38 του Ν. 2172/1993 συγκρο¬ 
τείται το Ειδικό Δικαστήριο προς εκδίκαση Αγωγών Κακο¬ 
δικίας για το έτος 1994 και απαρτίζεαι από τον Πρόεδρο 
του Συμβουλίου της Επικράτειας ως Πρόεδρο και από τα 
παρακάτω μέλη που κληρώθηκαν από την Ολομέλεια του 
Συμβουλίου της Επικράτειας κατά την συνεδρίαση της 
11ης Μαρτίου 1994 (αριθμός πρακτικών 43/1994). 

Α ΤΑΚΤΙΚΑ 

1. Τίτο Κούνδουρο, Σύμβουλο της Επικράτειας. 

2. Στέφανο Ματθία, Αρεοπαγίτη. 

3. Πέτρο Δημητρακόπουλο, Σύμβουλο του Ελεγκτικού 
Συνεδρίου. 

4. α) Παναγιώτη Λαδά, καθηγητή της Νομικής Σχολής 
του Πανεπιστημίου Θεσσαλονίκης και β) Ιωάννη Βούλ¬ 
γαρη, καθηγητή της Νομικής Σχολής του Πανεπιστημίου 
Θράκης. 

5. α) Αναστάσιο Κεφαλέα και β) Ανδρέα Τσουδερό, δι¬ 
κηγόρους, μέλη του Ανωτάτου Πειθαρχικού Συμβουλίου 
των Δικηγόρων. 

Β ΑΝΑΠΛΗΡΩΜΑΤΙΚΑ 

1 .α) Φώτιο Στεργιόπουλο και β) Νικόλαο Ντούβα, Συμ¬ 
βούλους της Επικράτειας. 

2. α) Χαράλαμπο Παμπούκη και β) Σταύρο Γαρδικιώτη, 
Αρεοπαγίτες. 

3. α) Δημήτριο Μαυρουδέα και β) Γεράσιμο Μπουκο- 
γιάννη, Συμβούλους του Ελεγκτικού Συνεδρίου. 

4. α) Δήμητρα Κοντόγιωργα-θεοχαροπρύλου, καθηγή- 
τρια της Νομικής Σχολής του Πανεπιστημίου Θεσσαλονί¬ 
κης, β) Αθανάσιο Παπαχρίστου, καθηγητή Νομικής Σχο¬ 
λής του Πανεπιστημίου Αθηνών, γ) Λάμπρο Μαργαρίτη, 
καθηγητή της Νομικής Σχολής του Πανεπιστημίου Θεσσα¬ 
λονίκης και δ) Νικόλαο Ρόκα, καθηγητή της Νομικής Σχο¬ 
λής του Πανεπιστημίου Αθηνών. 

5. α) Δημήτριο Ευαγγέλου, β) Κων/νο Φεταλίδη, γ) Ιω¬ 
άννη Ζαχαρίου και δ) Στέφανο Χατζηαποστόλου, δικηγό¬ 
ρους, μέλη του Ανωτάτου Πειθαρχικού Συμβουλίου των 
Δικηγόρων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 1994 

Ο ΥΠΟΥΡΓΟΣ 

Γ. ΚΟΥΒΕΛΑΚΗΣ 
-4- 

Αριθ. 477 (4) 

Ορισμός Διευθυντή Προϊσταμένου Υπηρεσιών της Σχολής 
Τουριστικών Επαγγελμάτων. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

α) Το Π.Δ. 459 (193/Α/15.11.93) «Περί ανασύστασης 
του Υπουργείου Τουρισμού και καθορισμού των αρμοδιο¬ 
τήτων του». 

β) Τις αριθ. 1566/56/83 (ΦΕΚ 256/Β/83), 3115/1/ 
14123/84 (ΦΕΚ 653/Β/84), 27517/85 την 4249/91 
(ΦΕΚ 625/Β/91) και 34/94 (ΦΕΚ 22/Β/94) Υπουργικές 
Αποφάσεις. 

γ) Την υπ’ αριθ. 55/3.3.1994 Πράξη Υπουργικού Συμ¬ 
βουλίου για την έγκριση πλήρωσης θέσης Δ/ντή Προϊστα¬ 
μένου Υπηρεσιών της Σχολής Τουριστικών Επαγγελμάτων 
(Σ.Τ.Ε.) με τριετή θητεία. 

δ) Την άμεση ανάγκη πλήρωσης της θέσης Δ/ντή Προϊ¬ 
σταμένου Υπηρεσιών της Σ.Τ.Ε., αποφασίζουμε: 

1. Εγκρίνουμε το διορισμό στη θέση Δ/ντή Προϊσταμέ¬ 
νου Υπηρεσιών της Σχολής Τουριστικών Επαγγελμάτων 
του Καλογεώργου Κωνσταντίνου του Αθανασίου, με 
τριετή θητεία και μισθολογική αντιστοιχία 2ας βαθμίδας. 

2. Η δαπάνη για τη μισθοδοσία του Δ/ντή Προϊσταμένου 
Υπηρεσιών της Σ.Τ.Ε. (ποσό 3.500.000 δρχ.) θα βαρύνει 
τις πιστώσεις που έχουν εγγράφει στον Κ.Α. 0211 του 
προϋπολογισμού οικονομικού έτους 1994. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 1994 

Ο ΥΠΟΥΡΓΟΣ 

ΔΙΟΝΥΣΗΣ ΛΙΒΑΝΟΣ 
-♦- 

Αριθ. 1779 (5) 

Σύσταση νομικού προσώπου στην Κοινότητα Καβασίλων 

Ν. Ημαθίας με την επωνυμία «Σχολική Επιτροπή Δημο¬ 
τικού - Νηπιαγωγείου Κοινότητας Καβασίλων». 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
1989) «Κωδικοποίηση του Δημοτικού και Κοινοτικού Κώ¬ 
δικα». 

2. Τις διατάξεις του άρθρου 5 του Ν. 1894/1990. 

3. Τις διατάξεις του άρθρου 4 παρ. 8 του Ν. 2158/1993. 

4. Τις διατάξεις του άρθρου 11 παρ. 3 του Ν. 2130/ 
1993. 

5. Την αριθ. 58/28.12.1993 απόφαση του Κοινοτικού 
Συμβουλίου Καβασίλων, αποφασίζουμε: 

Νομιμοποιούμε την αριθ. 58/28.12.1993 απόφαση του 
Κοινοτικού Συμβουλίου Καβασίλων με την οποία συνίστα- 
ται νομικό πρόσωπο δημοσίου δικαίου, με την πιο κάτω 

κατ’ άρθρο αναφερόμενη ονομασία, σκοπό, λειτουργία 
κ.λπ. 

1. Συνίσταται στην Κοινότητα Καβασίλων του Νομού 
Ημαθίας ίδιο νομικό πρόσωπο με την επωνυμία «Σχολική 
Επιτροπή Δημοτικού σχολείου και Νηπιαγωγείου Καβασί¬ 
λων Ημαθίας». 

2. Σκοπός του νομικού προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

- Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορών και ζημιών των επίπλων, εξοπλι¬ 
σμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 7μελές Διοικητικό 
Συμβούλιο αποτελούμενο από: 

α. Τους δύο (2) διευθυντές των σχολικών μονάδων, εκ 
των οποίων ο αρχαιότερος ορίζεται ως πρόεδρος του Κοι¬ 
νοτικού Συμβουλίου. 

β. Τον Πρόεδρο της Κοινότητας. 

γ. Τρεις Κοινοτικούς συμβούλους. 

δ. Από έναν εκπρόσωπο του συλλόγου γονέων και κηδε¬ 
μόνων κάθε σχολείου. 

4. Η θητεία του πρώτου Δ.Σ. του νομικού προσώπου λή¬ 
γει με τη λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική ή 
κοινοτική περίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του Νομικού Προσώπου είναι: 

α. Ετήσια επιχορήγηση της Κοινότητας. 

β. Ετήσια επιχορήγηση του κράτους. 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε. Πρόσοδοι από την περιουσία του. 

6. Περιουσία (γράφεται η περιουσία που τυχόν αφιερώ¬ 
νεται). 

7. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

8. Ακροτελεύτια διάταξη: Από τις διατάξεις της απόφα¬ 
σης αυτής προκαλείται δαπάνη σε βάρος του προϋπολογι¬ 
σμού της Κοινότητας Καβασίλων, το ύψος της οποίας, δεν 
μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 18 Φεβρουάριου 1994 

Ο Νομάρχης 
ΕΚΤΩΡ ΝΑΣΙΩΚΑΣ 


Αριθ. 509 (6) 

Καθορισμός αποδέκτη και όροι διάθεσης λυμάτων του 
βιολογικού καθαρισμού των αστικών λυμάτων του Δή¬ 
μου Νάουσας Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Το Ν. 3200/55 «Περί διοικητικής αποκεντρώσεως». 

2. Την Εΐβ 221/65 Υγειονομικής Διάταξης «Περί διαθέ- 
σεως λυμάτων και βιομηχανικών αποβλήτων». 

3. Την 41633/84 (ΦΕΚ 291 /10.5.84 τ.Β’) απόφαση Νο¬ 
μαρχίας Ημαθίας «Περί των όρων διάθεσης λυμάτων και 
βιομηχανικών αποβλήτων με φυσικούς αποδέκτες». 

4. Την αριθ. 14477/225/87 απόφαση περί εξουσιοδό¬ 
τησης για έκδοση πράξεων επί αρμοδιοτήτων Νομάρχη». 

5. Την από 13.1.94 αίτηση της Δημοτικής Επιχείρησης 
Ύδρευσης Αποχέτευσης Νάουσας (Δ.Ε.Υ.Α.Ν.). 

6. Το από 24.2.94 πρακτικό της Επιτροπής του άρθρου 
6 της Ε1β/221/65 Υγειονομικής Διάταξης, αποφασί¬ 
ζουμε: 

Ορίζουμε ότι τα νερά του ρέματος Σιασιάκη από το ση¬ 
μείο εκβολής των λυμάτων (Ρουντίνες) μέχρι την συμβολή 
τους με την Αράπιτσα (χαρακτηρισμένος αποδέκτης) θα 
μπορούν να χρησιμοποιηθούν για άρδευση, αλιεία και 
κάθε άλλη χρήση εκτός από ύδρευση και κολύμβηση. 

Επιτρέπουμε τη διάθεση των αστικών λυμάτων του Δή¬ 
μου Νάουσας στο παραπάνω ρέμα κατόπιν αδείας και 
ύστερα από επεξεργασία βιολογικού καθαρισμού ώστε να 
πληρούνται οι σχετικοί όροι της αριθ. 41633/84 απόφα¬ 
σης Νομάρχου Ημαθίας (ΦΕΚ 291/10.5.84 τεύχος Β') 
Περί διάθεσης λυμάτων και βιομηχανικών αποβλήτων σε 
φυσικούς αποδέκτες και ειδικότερα: 


Β.Ο.ϋ. ΜΘ/ϋΙ 25 

ΟΟϋ ΜΟ/ϋΙ 120 

Αιωρούμενα στερά ΜΘ/ϋΙ 35 

ΡΗ 6,5-8,5 

Κολοβακτηριοειδή ολικά Κ/1 ΟΟπίΙ 500 

Κοπρανώδη ΜΘ/ϋί 100 


Σε περίπτωση υπάρξεως και άλλων παραμέτρων αυτοί 
θα πληρούν τις τιμές που αναφέρει η παραπάνω Νομαρ¬ 
χιακή απόφαση. 

Ο Δήμος Νάουσας υποχρεούται στην συντήρηση και 
καλή λειτουργεία όλων των έργων και εγκαταστάσεων 
επεξεργασίας και διάθεσης των αστικών λυμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 24 Φεβρουάριου 1994 

Με εντολή Νομάρχη 
Ο Προϊστάμενος του Τμήματος Υγείας 
ΓΡΗΓΟΡΗΣ ΠΑΠΑΔΟΠΟΥΛΟΣ 

-♦- 

Αριθ. Ε. 1463 . (7) 

Τροποποίηση απόφασης σύστασης Νομικού Προσώπου 
στο Ν. Κιλκίς με την επωνυμία «Σχολική Επιτροπή Γυ- 
μνασίου - Γ εν. Λυκείου Αξιούπολης». 

Η ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις του άρθρ. 187 του Δ.Κ.Κ. (Π.Δ. 323/ 
89). 

2. Τις διατάξεις του Π.Δ. 331/83 (ΦΕΚ 113/8.9.93 
τ.Α'). 

3. Τις διατάξεις του άρθ. 5 του Ν. 1894/90. 

4. Την Ε.11465/28.9.89 απόφασή μας, με την οποία 
εγκρίθηκε η σύσταση του Νομικού Προσώπου με την επω¬ 
νυμία «Σχολική Επιτροπή Γ υμνασίου - Γ εν. Λυκείου Αξιού- 
πολης». 

5. Την 24/94 απόφαση του Δημ/κού Συμβουλίου Αξιού- 
πολης, με την οποία τροποποιείται η σύνθεση του Διοικ/ 
κού Συμβουλίου του ανωτέρω Ν.Π. δεδομένου ότι, σύμ¬ 
φωνα με τις διατάξεις του άρθ. 5 του Ν. 1894/90 πρέπει 
να συμμετέχει και εκπρόσωπος των μαθητικών κοινοτή¬ 
των της Δευτεροβάθμιας Εκπ/σης, αποφασίζουμε: 

Τροποποιούμε την αριθ. Ε.11465/28.9.89 απόφασή 
μας και προσθέτουμε στα μέλη του Διοικητικού Συμβου¬ 
λίου του Νομικού Προσώπου «Σχολική Επιτροπή Γυμνα¬ 
σίου - Γ εν. Λυκείου Αξιούπολης» και τον εκάστοτε εκπρό¬ 
σωπο των μαθητικών κοινοτήτων. 

Κατά τα λοιπά ισχύει η Ε. 11465/28.9.89 απόφασή μας. 

Από την απόφαση αυτή δεν προκαλείται δαπάνη σε βά¬ 
ρος του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 3 Μαρτίου 1994 
Η Νομάρχης 

ΑΝΤΙΟΠΗ ΧΑΤΖΗΙΩΑΝΝΟΥ 
-♦- 

Αριθ. 2263 (8) 

Προσαρμογή της συστατικής πράξης του Νομικού Προσώ¬ 
που με την επωνυμία «Κοινοτική Βιβλιοθήκη Γερακίου 

Ν. Λακωνίας». 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ. 323/89) 
όπως αντικαταστάθηκαν και συμπληρώθηκαν με τις 
όμοιες του άρθρου 11 του Ν. 2130/1993. 

2. Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο 29Α στο Ν. 1558/85 «Κυ¬ 
βέρνηση & Κυβερνητικά Όργανα». 

3. Το 120/10.2.1969 Β.Δ. «περί συστάσεως στην Κοι¬ 
νότητα Γερακίου ίδιου Νομικού Προσώπου με το όνομα 
«Κοινοτική Βιβλιοθήκη Γερακίου Ν. Λακωνίας» (ΦΕΚ 30/ 

20.2.1969 τ. Α') όπως τούτο τροποποιήθηκε με το Π.Δ. 
825/14.7.1981 (ΦΕΚ 211/11.8.1981). 

4. Τις 67/93 και 2/94 αποφάσεις του κοινοτικού συμ¬ 
βουλίου Γερακίου περί προσαρμογής της συστατικής πρά¬ 
ξης του Ν.Π. της Κοιν. Βιβλιοθήκης Γερακίου στις διατά¬ 
ξεις του άρθρου 11 του Ν. 2130/93. 

5. Την αριθ. 19283/2.12.1993 απόφαση εξουσιοδότη¬ 
σης για υπογραφή των αποφάσεων και των λοιπών πρά¬ 
ξεων με εντολή Νομάρχη, αποφασίζουμε: 

Προσαρμόζουμε την παρ. 4 του άρθρου μόνου του 120/ 

10.2.1969 Β.Δ. (ΦΕΚ 30/20.2.69 τ.Α') όπως αυτό τροπο¬ 
ποιήθηκε με το Π.Δ. 825/14.7.81 (ΦΕΚ 211/11.8.81) ως 
ακολούθως: 

Το Νομικό Πρόσωπο διοικείται από δμελές Δ.Σ. αποτε- 
λούμενο από: 

α) Τ ον εκάστοτε Πρόεδρο της Κοινότητας με τον νόμιμο 
αναπληρωτή του ως Πρόεδρο. 


β) Δύο κοινοτικούς συμβούλους με τους αναπληρωτές 
τους οριζόμενους από το Κ.Σ. 

γ) Δύο δημότες κατοίκους της κοινότητας με τους ανα¬ 
πληρωτές τους οριζομένους από το Κ.Σ. 

Κατά τα λοιπά ισχύει η αρχική συστατική πράξη όπως 
έχει τροποποιηθεί μεταγενέστερα. 

Κάλυψη δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της κοινότητας Γ ε¬ 
ρακίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 8 Μαρτίου 1994 

Με εντολή Νομάρχη 
Ο Διευθυντής κ.α.α. 

I. ΤΣΑΚΩΝΑΣ 

-♦- 

Αριθ. 2450 (9) 

Προσαρμογή της συστατικής πράξης του Νομικού Προσώ¬ 
που με την επωνυμία «Κοινοτική Φιλαρμονική Νεαπό- 
λεως Ν. Λακωνίας». 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ. 323/89) 
όπως αντικαταστάθηκαν και συμπληρώθηκαν με τις 
όμοιες του άρθρου 11 του Ν. 2130/1993. 

2. Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο 29Α στο Ν. 1558/85 «Κυ¬ 
βέρνηση & Κυβερνητικά Όργανα». 

3. Το 449/3.6.1976 Προεδρικό Διάταγμα, με το οποίο 
συστήθηκε στην κοινότητα Νεαπόλεως ίδιο Νομικό Πρό¬ 
σωπο με την επωνυμία «Κοινοτική Φιλαρμονική Νεαπό¬ 
λεως Ν. Λακωνίας» (ΦΕΚ 136/3.7.1976). 

4. Την 12/94 απόφαση του Κοινοτικού Συμβουλίου Νε¬ 
απόλεως περί προσαρμογής της συστατικής πράξης του 
Νομικού Προσώπου της Κοινοτικής Φιλαρμονικής Νεαπό¬ 
λεως στις διατάξεις του άρθρου 11 του Ν. 2130/93. 

5. Την αριθ. 19283/2.12.1993 απόφαση εξουσιοδότη¬ 
σης για υπογραφή των αποφάσεων και των λοιπών πρά¬ 
ξεων με εντολή Νομάρχη, αποφασίζουμε: 

Προσαρμόζουμε την παρ. 3 του άρθρου μόνου του 449/ 
3.6.1976 Π.Δ. (ΦΕΚ 168/3.7.76 τ.Α') ως ακολούθως: 

Το Νομικό Πρόσωπο διοικείται από δμελές Δ.Σ. αποτε¬ 
λούμε νο από: 

α) Τον εκάστοτε Πρόεδρο της Κοινότητας με τον νόμιμο 
αναπληρωτή του ως Πρόεδρο. 

β) Δύο κοινοτικούς συμβούλους με τους αναπληρωτές 
τους οριζόμενους από το Κ.Σ. 

γ) Δύο δημότες κατοίκους της κοινότητας με τους ανα¬ 
πληρωτές τους οριζομένους από το Κ.Σ. 

Κατά τα λοιπά ισχύει η αρχική συστατική πράξη όπως 
έχει τροποποιηθεί μεταγενέστερα. 

Κάλυψη δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της κοινότητας 
Νεαπόλεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 8 Μαρτίου 1994 
Με εντολή Νομάρχη 
Ο Διευθυντής κ.α.α. 

I. ΤΣΑΚΩΝΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην 2852/28.1.1993 απόφαση Νομάρχη Ανατ. Αττι¬ 


κής «Σύσταση αμιγούς δημοτικής Επιχείρησης Ανάπτυξης 
δήμου Αχαρνών», η οποία δημοσιεύθηκε στο ΦΕΚ 86/ 
19.2.1983 (τεύχος Β'), γίνεται η παρακάτω διόρθωση: 

Από το εσφαλμένο: «Στην παρ. 7 - ΔΙΑΛΥΣΗ ΕΠΙΧΕΙΡΗ¬ 
ΣΗΣ και στο σημείο .... περιέρχεται στο Δήμο Ηρακλείου 
Αττικής». 

Στο ορθό: .«περιέρχεται στο Δήμο Αχαρνών Αττι¬ 

κής». 

(Από τη Νομαρχία Ανατ. Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




